钦定古今图书集成/历象汇编/庶征典/第019卷 > 汉
## 钦定古今图书集成/历象汇编/庶征典/第019卷 > 汉

### 高帝三年十月甲戌晦日有蚀之十一月癸卯晦日有蚀之

按《汉书高祖本纪》云云，　按《五行志》，“高帝三年十月
甲戌晦，日有蚀之，在斗二十度。燕地也。后二年，燕王
臧荼反诛，立卢绾为燕王，后又反败。十一月癸卯晦，
日有蚀之，在虚三度。齐地也。后二年，齐王韩信徙为
楚王，明年废为列侯，后又反诛。”

九年六月乙未晦，日有蚀之，既。

按《汉书高帝本纪》云云。　按《五行志》。在张十三度。

### 惠帝七年正月辛丑朔日有蚀之五月丁卯先晦一日日有蚀之

按《汉书惠帝本纪》云云，　按《五行志》，正月日蚀在危
十三度。谷永以为岁首正月朔日，是为三朝，尊者恶
之。五月日蚀几尽，在七星初。刘向以为，五月微阴始
起，而犯至阳，其占重。至其八月，宫车晏驾，有吕氏诈
置嗣君之害。京房《易传》曰：“凡日蚀不以晦朔者名曰
薄。人君诛将不以理，或贼臣将暴起，日月虽不同宿，
阴气盛，薄日光也。”

### 高后二年六月丙戌晦日有蚀之

按《汉书高后本纪》云云。　按《五行志》同。

高后七年正月己丑晦，日有蚀之，既。

按《汉书高后本纪》云云。　按《史记吕后本纪》。七年正
月日蚀昼晦。太后恶之。心不乐。乃谓左右曰：“此为我
也。”按《汉书五行志》。在营室九度。为宫室中。时高后
恶之。曰：“此为我也。”明年应。

〈注〉师古曰：“谓高后崩也。”

### 文帝二年十一月癸卯晦日有蚀之下诏修省

按《汉书文帝本纪》：“二年十一月癸卯晦，日有蚀之。”诏
曰：“朕闻之，天生民，为之置君，以养治之。人主不德，布
政不均，则天示之灾，以戒不治。乃十一月晦，日有蚀
之，适见于天，灾孰大焉。朕”“保宗庙，以微眇之身托
于士民君王之上。天下治乱，在予一人，唯二三执政
犹吾股肱也。朕下不能治育群生，上以累三光之明，
其不德大矣。令至其悉思朕之过失，及知见之所不
及，丐以启告朕，及举贤良方正能直言极谏者，以匡
朕之不逮。”因各敕以职任，务省繇费以便民。朕既不
能远德，故憪然念外人之有非，是以设备未息。今纵
不能罢边屯戍，又饬兵厚卫，其罢卫将军军，太仆见
马遗财足，馀皆以给传置。按《五行志》，十一月癸卯
晦，日有蚀之，在婺女一度。

文帝三年十月丁酉晦，日有蚀之。十一月丁卯晦，日
有蚀之。

按《汉书文帝本纪》云云。　按《五行志》。“十月丁酉晦。日
有蚀之。在斗二十三度。十一月丁卯晦。日有蚀之。在
虚八度。”

后四年四月丙辰晦。日有蚀之按《汉书文帝本纪》云云。　按五行志。四月丙辰晦。日
有蚀之。在东井十三度。

后七年正月辛未朔，日有蚀之。

按《汉书文帝本纪》。不载。　“按《五行志》”云云。

### 景帝三年二月壬午晦日有蚀之

按《汉书景帝本纪》云云。　按《五行志》。“二月壬午晦。日
有蚀之。”在胃二度。

四年十月戌戌晦，日有蚀之。

按：《汉书景帝本纪》云云。

七年十一月庚寅晦，日有蚀之。

按《汉书景帝本纪》云云。　按《五行志》。十一月庚寅晦。
日有蚀之。在虚九度。

中元年十二月甲寅晦，日有蚀之。

按《汉书景帝本纪》。不载。　“按《五行志》”云云。

中二年九月甲戌晦，日有蚀之。

按《汉书景帝本纪》云云。　按《五行志》同。

中三年九月戊戌晦，日有蚀之。

按《汉书景帝本纪》云云。　按《五行志》。“九月戊戌晦。日
有蚀之。蚀几尽。在尾九度。”

中四年十月戊午，日有蚀之。

按：《汉书景帝本纪》云云。

中六年七月辛亥晦，日有蚀之。

按《汉书景帝本纪》云云。　按《五行志》。“七月辛亥晦。日
有蚀之。在轸七度。”

后元年七月乙巳晦，日有蚀之。

按《汉书景帝本纪》云云。　按《五行志》。“先晦一日。日有
蚀之。在翼十七度。”

后三年，日月皆蚀，赤五日。十二月，日如紫。

按《史记景帝本纪》云云。　按《汉书》。纪志皆不载。

### 武帝建元二年春二月丙戌朔日有蚀之夏四月戊申有如日夜出

按《汉书武帝本纪》云云。　按《五行志》。在奎十四度。刘
向以为奎卑贱妇人。后有卫皇后。自至微兴。卒有不
终之害。

〈注〉师古曰：“皇后自杀，不终位也。”

建元三年九月丙子晦，日有蚀之。

按《汉书武帝本纪》云云。　按《五行志》。在尾二度。
建元五年正月乙巳朔。日有蚀之。

按《汉书武帝本纪》。不载。　按《五行志》云云。

### 元光元年二月丙辰晦日有蚀之七月癸未先晦一日日有蚀之

按：《汉书武帝本纪》。〈不载二月但载七月〉　按《五行志》，七月在翼
八度。刘向以为，高园便殿灾，与《春秋》御廪灾后日蚀
于翼、轸同。占：“内有女变，外为诸侯。”后陈皇后废江都、
淮南、衡山王谋反，诛。日中时，食从东北过半，晡时复。

### 元朔二年三月乙亥晦日有蚀之

按《汉书武帝本纪》云云。　按《五行志》。作“二月乙巳晦。
日有食之。”在胃三度。

元朔六年十一月癸丑晦，日有蚀之。

按《汉书武帝本纪》。不载。　按《五行志》云云。

### 元狩元年五月乙巳晦日有蚀之

按《汉书武帝本纪》云云，　按《五行志》，在柳六度。京房
《易传》推以为是时日蚀从旁右，法曰君失臣，明年丞
相公孙弘薨。日蚀从旁左者，亦君失臣；从上者，臣失
君；从下者，君失民。

### 元鼎五年四月丁丑晦日有蚀之

按《汉书武帝本纪》云云。　按《五行志》。在东井二十三
度。

### 元封四年六月己酉朔日有蚀之

按《汉书武帝本纪》。不载。　按《五行志》云云。

### 太始元年正月乙巳晦日有蚀之

按《汉书武帝本纪》。不载。　按《五行志》云云。

太始四年十月甲寅晦，日有蚀之。

按《汉书武帝本纪》云云。　按《五行志》。在斗十九度。

### 征和四年八月辛酉晦日有蚀之

按《汉书武帝本纪》云云。　按《五行志》。不尽如钩。在亢
二度。晡时从西北。日下晡时复

### 昭帝始元三年十一月壬辰朔日有蚀之

按《汉书昭帝本纪》云云。　按《五行志》。在斗九度。燕地
也。后四年燕剌王谋反诛。

### 元凤元年七月己亥晦日有蚀之既

按《汉书昭帝本纪》云云。　按《五行志》，“蚀几尽在张十
二度。”刘向以为己亥而既，其占重。后六年，宫车晏驾。
卒以亡嗣。〈按志作己亥而纪作乙亥疑纪有讹〉

〈注〉《孟康》曰：“己土，亥水也。纯阴，故蚀为最重也。”

### 宣帝地节元年十二月癸亥晦日有蚀之

按《汉书宣帝本纪》云云。　按《五行志》。在营室十五度。

### 五凤元年十二月乙酉朔日有蚀之

按《汉书宣帝本纪》云云。　按《五行志》。在婺女十度。
五凤四年四月辛丑晦。日有蚀之。

按《汉书宣帝本纪》：“夏四月辛丑晦，日有蚀之。诏曰：‘皇天见异，以戒朕躬。是朕之不逮，吏之不称也。以前使
使者问民所疾苦，复遣丞相御史掾一十四人循行
天下，举冤狱，察擅为苛禁深刻不改者’。”按《五行志》，
在毕十九度，是为正月朔，慝未作，《左氏》以为重异。

### 元帝永光元年夏四月日色青白无景

按：《汉书元帝本纪》，不载。　按《五行志》：“四月，日色青白，
亡景，正中时有景无光，是夏寒，至九月，日乃有光。”京
房《易传》曰：“美不上人兹谓上弱，厥异日白，七日不温。
顺亡所制兹谓弱，日白六十日，物亡霜而死。天子亲
伐，兹谓不知，日白，体动而寒。弱而有任兹谓不亡，日
白不温，明不动。辟愆公行兹谓不伸，厥异日黑，大风
起，天无云，日光晻不难。上政兹谓见过，日黑居仄，大
如弹丸。”按《刘向传》，萧望之自杀，天子甚悼恨之，乃
擢周堪为光禄勋，堪弟子张猛光禄大夫、给事中，大
见信任。弘恭、石显惮之，数谮毁焉。是岁夏寒，日青无
光。恭、显及许史皆言堪、猛用事之咎。上内重堪，又患
众口之浸润，无所取信。时长安令杨兴以材能幸，常
称誉堪。上欲以为助，乃见，问兴：“朝臣龂龂不可光禄
勋，何邪？”兴者，倾巧士，谓上疑堪，因顺指曰：“堪非独不
可于朝廷，自州里亦不可也。臣见众人闻堪前与刘
更生等谋毁骨肉，以为当诛，故臣前言堪不可诛伤，
为国养恩也。”上曰：“然此何罪而诛？今宜奈何？”兴曰：“臣
愚以为可赐爵关内侯，食邑三百户，勿令典事。明主
不失师傅之恩，此最策之得者也。”上于是疑。会城门
校尉诸葛丰亦言堪、猛短，上因发怒，免丰，语在其传。
又曰：“丰言堪、猛贞信不立，朕闵而不治。又惜其材能，
未有所效。其左迁堪为河东太守，猛槐里令。”显等专
权日甚。

永光二年三月壬戌朔，日有蚀之诏求直言。

按《汉书元帝本纪》，“永光二年三月壬戌朔，日有蚀之。
诏曰：‘朕战战栗栗，夙夜思过失，不敢荒宁，惟阴阳不
调，未烛其咎，娄敕公卿，日望有效。至今有司执政，未
得其中，施与禁切，未合民心，暴猛之俗弥长，和睦之
道日衰，百姓愁苦，靡所错躬。是以氛邪岁增，侵犯太
阳，正气湛掩，日久夺光。迺壬戌日有蚀之，天见大异，
以戒朕躬，朕甚悼焉。其令内郡国举茂材异等、贤良
直言之士各一人’。”按《五行志》，在娄八度。

永光四年戊寅晦，日有蚀之，诏饬廷臣求直言。
按《汉书元帝本纪》，永光四年六月戊寅晦，日有蚀之。
诏曰：“盖闻明王在上，忠贤布职，则群生和乐，方外蒙
泽。今朕晻于王道，夙夜忧劳，不通其理，靡瞻不眩，靡
听不惑。是以政令多还，民心未得，邪说空进，事亡成
功。此天下所著闻也。公卿大夫，好恶不同，或缘奸作
邪，侵”削细民，元元安所归命哉！迺六月晦，日有蚀之。
《诗》不云乎？“今此下民，亦孔之哀。”自今以来，公卿大夫，
其勉思天戒，慎身修永，以辅朕之不逮。直言尽意，无
有所讳。按《五行志》，在张七度。　按《京房传》，房长于
灾变，分六十四卦，更直日用事，以风雨寒温为候，各
有占验。房用之尢精，以孝廉为郎。永光、建昭间，西羌
反，日蚀又久，青亡光，阴雾不精。房数上疏，先言其将
然，近数月，远一岁，所言屡中，天子说之。房奏“《考功课
吏法》，上中郎任良、姚平愿以为刺史，试考功法，臣得
通籍殿中，为奏事以防雍塞。”石显、五鹿充宗皆疾房，
欲远之，建言宜试，以房为郡守。元帝于是以房为魏
郡太守，秩八百石，居得以考功法治郡。房自请愿毋
属刺史，得除用他郡人，自第吏千石以下，岁竟乘传
奏事，天子许焉。房自知数以论议为大臣所非，不欲
远离左右，以建昭三年二月朔，拜上封事曰：“辛酉以
来，蒙气衰去，太阳精明，臣独欣然，以为陛下有所定
也。然少阴倍力而乘消息，臣疑陛下虽行此道，犹不
得如意，臣窃悼惧。守阳平侯凤欲见未得，至己卯，臣
拜为太守，此言上虽明，下犹胜之效也。臣出之后，恐
必为用事所蔽，身死而功不成，故愿岁尽乘传奏事，
蒙哀见许。迺辛巳，蒙气复乘卦，太阳侵色，此上大夫
覆阳而上意疑也。己卯、庚辰之间，必有欲隔绝臣，令
不得乘传奏事者。”房未发，上令阳平侯凤承制，诏房
止无乘传奏事。房意愈恐，去至新丰，因邮上封事曰：
“臣前以六月中言《遁卦》不效，法曰：‘道人始去寒，涌水
为灾’。至其七月，涌水出。臣弟子姚平谓臣曰：‘房可谓
知道，未可谓信道也。房言灾异未尝不中。今涌水已
出，道人当逐死，尚复何言’？臣曰：‘陛下至仁，于臣尢厚，
虽言而死，臣犹言也’。”平又曰：“房可谓小忠，未可谓大
忠也。昔秦时赵高用事，有正先者，非刺高而死，高威
自此成，故秦之乱，正先趣之。今臣得出守郡，自诡效
功，恐未效而死。惟陛下毋使臣塞涌水之异。”当正先
之死，为姚平所笑。房至陕，复上封事曰：“乃丙戌小雨，
丁亥蒙气去，然少阴并力而乘消息，戊子益甚，到五
十分，蒙气复起，此陛”下欲正消息，杂卦之党并力而
争，消息之气，不胜彊弱，安危之机，不可不察。己丑夜，
有还风，尽辛卯，太阳复侵色，至癸巳，日月相薄，此邪
阴同力，而太阳为之疑也。臣前白九年不改，必有星亡之异。臣愿出任，良试、考功，臣得居内，星亡之异可
去。议者知如此于身不利，臣不可蔽。故云“使弟子不
若试师。臣为刺史，又当奏事，故复云为刺史，恐太守
不与同心，不若以为太守，此其所以隔绝臣也。陛下
不违其言而遂听之，此乃蒙气所以不解，太阳亡色
者也。臣去朝稍远，太阳侵色益甚，唯陛下毋难还臣，
而易逆天意。邪说虽安于人，天气必变，故人可欺，天
不可欺也。愿陛下察焉。”房去月馀，石显告房与张博
通谋，非谤政治，皆弃市。

### 建昭五年夏六月壬申晦日有蚀之

按《汉书元帝本纪》云云。　按《五行志》。不尽如钩。因入。

### 成帝建始三年十二月戊申朔日有蚀之诏求直言按汉书成帝本纪建始三年冬十二月戊申朔日有蚀之夜地震未央宫殿中诏曰盖闻天生众民不能

“相治，为之立君以统理之。君道得，则草木昆虫咸得
其所。人君不德，谪见天地，灾异娄发，以告不治。朕涉
道日寡，举错不中，乃戊申日蚀地震，朕甚惧焉。公卿
其各思朕过失，明白陈之。女无面从，退有后言。丞相、
御史与将军、列侯、中二千石及内郡国举贤良方正
能直言极谏之士诣公车，朕将览焉。”按《谷永传》，永
为太常丞，数上疏言得失。建始三年冬，日蚀、地震同
日俱发，诏举方正直言极谏之士，太常阳城侯刘庆
忌举永待诏公车，对曰：“陛下秉至圣之纯德，惧天地
之戒异，饬身修政，纳问公卿。又下明诏，帅举直言，燕
见䌷绎，以求咎愆，使臣等得造明朝，承圣问。臣材朽
学浅，不通政事，窃闻明王即位，正五事，建大中，以承
天心，则庶征序于下，日月理于上。如人君淫溺后宫，
般乐游田，五事失于躬，大中之道不立，则咎征降而
六极至。”凡灾异之发，各象过失，以类告人。乃十二月
朔戊申，日蚀婺女之分，地震萧墙之内，二者同日俱
发，以丁宁陛下，厥咎不远，宜厚求诸身意。岂陛下志
在闺门，未恤政事，不慎举错娄失中。欤内宠太盛，女
不遵道，嫉妒专上，妨继嗣。欤！古之王者，废五事之中，
失夫妇之纪，妻妾得意，谒行于内，势行于外，至覆倾
国家，或乱阴阳。昔褒姒用国，宗周以丧，艳妻骄煽，日
以不臧，此其效也。《经》曰：“皇极，皇建其有极。”《传》曰：“皇之
不极，是谓不建，时则有日月乱行。”陛下践至尊之祚，
为天下主，奉帝王之职，以统群生。方内之治乱，在陛
下所执。诚留意于正身，勉强于力行，损燕私之闲，以
劳天下。放去淫溺之乐，罢归倡优之笑，绝郤不享之
义，慎节游田之虞。起居有常，循礼而动，躬亲政事，致
行无倦，安服若性。《经》曰：“继自今嗣王，其毋淫于酒，毋
逸于游田，惟正之共。”未有身治正而臣下邪者也。夫
妻之际，王事纲纪，安危之机，圣王所致慎也。昔舜饬
正二女，以崇至德；楚庄忍绝丹姬，以成伯功；幽王惑
于褒姒，周德降亡；鲁桓胁于齐女，社稷以倾。诚修后
宫之政，明尊卑之序，贵者不得嫉妒专宠，以绝骄嫚
之端，抑褒艳之乱；贱者咸得秩进，各得厥职，以广继
嗣之统，息《白华》之怨。后宫亲属饶之以财，勿与政事，
以远皇父之类，损妻党之权。未有闺门治而天下乱
者也。治远自近始，习善在左右。昔龙筦纳言而帝命
惟允，四辅既备，成王靡有过事。诚敕正左右齐栗之
臣，戴金貂之饰，执常伯之职者，皆使学先王之道，知
君臣之义，济济谨孚，无敖戏骄恣之过，则左右肃乂，
群僚仰法，化流四方。《经》曰：“亦惟先正克左右，未有左
右正而百官枉者也。”治天下者，尊贤考功则治，简贤
违功则乱。诚审思治人之术，欢乐得贤之福，论材选
士，必试于职。明度量以程能，考功实以定德，无用比
周之虚誉，毋听寖润之谮愬，则抱功修职之吏，无蔽
伤之忧，比周邪伪之徒，不得即工，小人日销，俊乂日
隆。《经》曰：“三载考绩，三考黜陟幽明。”又曰：“九德咸事，俊
乂在官。”未有功赏得于前，众贤布于官而不治者也。
尧遭洪水之灾，天下分绝为十二州，制远之道微，而
无乖畔之难者，德厚恩深，无怨于下也。秦居平土，一
夫大呼而海内崩析者，刑罚深酷，吏行残贼也。夫违
天害德，为上取怨于下，莫甚乎残贼之吏。诚放退残
贼酷暴之吏，锢废勿用，益选温良上德之士以亲万
姓；平刑释冤，以理民命。务省繇役，毋夺民时；薄收赋
税，毋殚民财。使天下黎元咸安家乐业，不苦逾时之
役，不患苛暴之政，不疾酷烈之吏。虽有唐尧之大灾，
民无离上之心。《经》曰：“怀保小人，惠于鳏寡。”未有德厚
吏良而民畔者也。臣闻灾异，皇天所以谴告，人君过
失，犹严父之明诫。畏惧敬改，则祸销福降；忽然简易，
则咎罚不除。《经》曰：“飨用五福，畏用六极。”《传》曰：“六沴作
见，若不共御。六罚既侵，六极其下。”今三年之间，灾异
锋起，小大毕具。所行不享上帝，上帝不豫，炳然甚著。
不求之身，无所改正；疏举广谋，又不用其言，是循不
享“之迹，无谢过之实也，天责愈深。此五者，王事之纲
纪，南面之急务，唯陛下留神对奏。”天子异焉，特召见
永　按《杜钦传》，日蚀、地震之变，诏举贤良方正能直
言士。合阳侯梁放举钦，钦上对曰：“陛下畏天命，悼变异，延见公卿，举直言之士，将以求天心迹得失也。臣
钦愚戆，经术浅薄，不足以奉大对。臣闻日蚀地震，阳
微阴盛也。臣者，君之阴也，子者，父之阴也，妻者，夫之
阴也；外国者，中国之阴也。《春秋》日蚀三十六，地震五，
或外国侵中国，或政权在臣下，或妇乘夫，或臣子背
君父，事虽不同，其类一也。”臣窃观人事，以考变异，则
本朝大臣，无不自安之人，外戚亲属，无乖刺之心；关
东诸侯，无强大之国；三垂“边裔，无逆理之节，殆为后
宫。何以言之？日以戊申蚀，时加未。戊未，土也，土者，中
宫之部也。其夜地震未央宫殿中，此必适妾将有争
宠相害而为患者，唯陛下深戒之。”变感以类相应，人
事失于下，变象见于上，能应之以德，则异咎消亡；不
能应之以善，则祸败。至高宗遭《雊雉》之戒，饬己正事，
享百年之寿。殷道复兴，要在所以应之。应之非诚不
立，非信不行。宋景公小国之诸侯耳，有不忍移祸之
诚，出人君之言三，荧惑为之退舍。以陛下圣明，内推
至诚，深思天变，何应而不感？何摇而不动？孔子曰：“仁
远乎哉？”惟陛下正后妾，抑女宠，防奢泰，去佚游，躬节
俭，亲万事，数御安车，由辇道，亲二宫之饔膳，致“昏晨
之定省，如此即尧舜不足与比隆，咎异何足消灭？如
不留听于庶事，不论材而授位，殚天下之财以奉淫
侈，匮万姓之力以从耳目，近谄谀之人而远公方，信
谗贼之臣以诛忠良，贤俊失在岩穴，大臣怨于不以，
虽无变异，社稷之忧也。”天下至大，万事至众，祖业至
重，诚不可以佚豫为，不可以奢《泰》持也。唯陛下忍无
益之欲，以全众庶之命。臣钦愚戅，言不足采。

### 河平元年正月日赤如血三月日出黄有黑气居中夏四月己亥晦日有蚀之

按《汉书成帝本纪》：“四月日蚀，诏曰：‘朕获保宗庙，战战
栗栗，未能奉称。《传》曰：‘男教不修，阳事不得，则日为之
蚀。天著厥异，辜在朕躬。公卿大夫其勉悉心，以辅不
逮。百僚各修其职，惇任仁人，退远残贼，陈朕过失，无
有所讳，大赦天下’’。”　按《五行志》：正月壬寅朔，日出赤。
二月癸未，日朝赤入又赤。甲申，日出如血，亡光，漏上
四刻半乃颇，有光烛地，赤黄，食后乃复。京房《易传》曰：
“辟不闻道兹谓亡，厥异日赤。”三月乙未，日出黄，有黑
气大如钱，居中央。京房《易传》曰：“祭天不顺兹谓逆，厥
异日赤，其中黑。闻善不予，兹谓失知，厥异日黄。”四月，
日蚀不尽如钩，在东井六度。刘向对曰：“四月交于五
月，月同孝惠，日同孝昭。东井，京师地；且”既，其占恐害
继嗣。日蚤蚀，时从西南起。

河平三年八月乙卯晦，日有蚀之。

按《汉书成帝本纪》云云。　按《五行志》。在房。

河平四年三月癸丑朔，日有蚀之。

按《汉书成帝本纪》云云。　按《五行志》。在昴。　按《王商
传》：“商代匡衡为丞相，天子甚尊任之。大将军王凤怨
商，阴求其短，使人上书言商闺门内事，天子以为暗
昧之过，不足以伤大臣。凤固争，下其事司隶。先是皇
太后常诏问商女，欲以备后宫。时女病，商意亦难之，
以病对不入。及商以闺门事见考，自知为凤所中，惶
怖，更”欲内女为援，迺因新幸李婕妤家白见其女。会
日有蚀之。大中大夫蜀郡张匡，其人佞巧，上书愿对
近臣陈日蚀咎。下朝者左将军丹等问匡，对曰：“窃见
丞相商作威作福，从外制中，取必于上，性残贼不仁，
遣票轻吏，微求人罪，欲以立威，天下患苦之。前频阳
耿定上书，言商与父傅通，及女弟淫乱，奴杀其私夫，
疑商教使。”章下有司，商私怨怼。商子俊欲上书告商。
俊妻左将军丹女持其书以示丹，丹恶其父子乖迕，
为女求去。商不尽忠纳善，以辅至德，知圣主崇孝远
别，不亲后庭之事，皆受命皇太后。太后前闻商有女，
欲以备后宫，商言有固疾。后有耿定，事更诡道，因李
贵人家内女，执左道以乱政，诬罔悖大臣节，故应是
而日蚀。《周书》曰：“以左道事君者诛。”《易》曰：“日中见昧，则
折其右肱。”往者，丞相周勃再建大功，及孝文时，纤介
怨恨而日为之蚀，于是退勃使就国，卒无怵悐忧。今
商无尺寸之功，而有三世之宠，身位三公，宗族为列
侯，吏二千石，侍中诸曹给事禁门，内连昏诸侯王，权
宠至盛。审有内乱杀人怨怼之端，宜穷竟考问。臣闻
秦丞相吕不韦，见王无子，意欲有秦国，即求好女以
为妻，阴知其有身而献之王产。始皇帝及楚相春申
君亦见王无子，心利楚国，即献有身妻而产怀王自
汉兴，几遭吕、霍之患，今商有不仁之性，迺因怨以内
女，其奸谋未可测度。前孝景世，七国反，将军周亚夫
以为“即得雒阳，剧孟，关东非汉之有。”今商宗族权势，
合赀钜万计，私奴以千数，非徒剧孟匹夫之徒也。且
失道之至，亲戚畔之，闺门内乱，父子相𬣙，而欲使之
宣明圣化，调和海内，岂不缪哉！商视事五年，官职陵
夷，而大恶著于百姓，甚亏盛德，有鼎折足之凶。臣愚
以为圣主富于《春秋》，即位以来，“未有惩奸之威。加以
继嗣未立，大异并见，犹宜诛讨不忠，以遏未然。行之
一人，则海内震动，百奸之路塞矣！”于是左将军丹等奏：“商位三公，爵列侯，亲受诏策，为天下师。不遵法度
以翼国家，而回辟下媚以进其私，执左道以乱政，为
臣不忠，罔上不道。《甫刑》之辟，皆为上戮，罪名明白。请
诏谒者召商诣”若卢诏狱。上素重商，知匡言多险，制
曰：“勿治。”凤固争之，乃免相，三日呕血薨。商死后，连年
日蚀、地震。京兆尹王章上封事，讼商忠直无罪，言凤
颛权蔽主，凤竟以法诛章。

### 阳朔元年二月丁未晦日有蚀之

按《汉书成帝本纪》云云。　按《五行志》。在胃。

### 永始元年九月丁巳晦日有蚀之

按《汉书成帝本纪》，不载。　按《五行志》，谷永以京房《易
占》对曰：“元年九月日蚀，酒亡节之所致也。独使京师
知之，四国不见者，若曰：湛湎于酒，君臣不别，祸在内
也。”

永始二年二月乙酉晦日有蚀之诏敕百寮。

按《汉书成帝本纪》：“二月乙酉晦，日有蚀之。诏曰：乃者
龙见于东莱，日有蚀之。天著变异，以显朕邮，朕甚惧
焉。公卿申敕百寮，深思天诫，有可省减便安百姓者
条奏。所振贷贫民勿收。”按《五行志》，谷永以京房《易
占》对曰：“今年二月日蚀，赋敛不得度，民愁怨之所致
也。所以使四方皆见，京师阴蔽者，若曰人君好治宫
室”，大营坟墓，赋敛兹重，而百姓屈竭，祸在外也。
永始三年正月己卯晦，日有蚀之。诏遣大中大夫嘉
等循行天下，问民疾苦，郡举有行义者一人。

按《汉书。成帝本纪》。“永始三年正月己卯晦。日有蚀之。
诏曰：‘天灾仍重。朕甚惧焉。惟民之失职。临遣大中大
夫嘉等循行天下。存问耆老。民所疾苦。其与部刺史
举惇朴逊让有行义者各一人’。”按《五行志》同。

永始四年秋七月辛未晦，日有蚀之。

按：《汉书成帝本纪》云云。

### 元延元年春正月己亥朔日有蚀之

按《汉书成帝本纪》，元延元年春正月己亥朔，日有蚀
之。七月诏曰：“乃者日蚀星陨，谪见于天，大异重仍，在
位默然，罕有忠言。今孛星见于东井，朕甚惧焉。”

### 哀帝元寿元年正月辛丑朔日有蚀之诏举能直言者大赦天下二月丙戌白虹贯日

按《汉书哀帝本纪》：诏曰：“朕获保宗庙，不明不敏，夙夜
忧劳，未皇宁息。惟阴阳不调，元元不赡，未睹厥咎，屡
敕公卿，庶几有望。至今有司执法，未得其中，或上暴
虐，假势获名，温良宽柔，陷于亡灭。是故残贼弥长，和
睦日衰，百姓愁怨，靡所错躬。迺正月朔，日有蚀之，厥
咎不远，在余一人。公卿大夫，其各悉心勉帅百寮，敦
任仁人，黜远残贼，期于安民。陈朕之过失，无有所讳。
其与将军、列侯、中二千石举贤良方正能直言者各
一人。大赦天下。”按《五行志》：日蚀不尽如钩，在营室
十度。二月，白虹贯日。　按《李寻传》，哀帝即位，召寻待
诏。黄门使傅喜问寻曰：“‘间者水出地动，日月失度，星
辰乱行，灾异仍重，极言毋有所讳’。寻对曰：‘日者众阳
之长，煇光所烛，万里同晷，人君之表也。故日将旦，清
风发，群阴伏，君以临朝，不牵于色。日初出，炎以阳，君
登朝，佞不行忠直，进不蔽障。日中煇光，君德盛明，大
臣奉公。日将入，专以壹君就房有常节。君不修道，则
日失其度。晻昧无光，各有云为。其于东方作，日初出
时，阴云邪气起者，法为牵’”于女谒，有所畏难。日出后
为近臣乱政，日中为大臣欺诬，日且入为妻妾役使
所营。间者，日犹不精，光明侵夺失色，邪气珥蜺数作，
本起于晨，相连至昏。其日出后至日中，差愈。小臣不
知内事。窃以日视陛下志操，衰于始初多矣，其咎恐
有以守正直言而得罪者，伤嗣害世，不可不慎也。唯
陛下执干“刚之德，强志守度，毋听女谒邪臣之态，诸
保阿乳母，甘言悲辞之托，断而勿听，勉强大谊，绝小
不忍，良有不得已。可赐以财货，不可私以官位”，诚皇
天之禁也。日失其光，则星辰放流，阳不能制阴，阴桀
得作。间者，太白正昼经天，宜隆德克躬，以执不轨。
按《杜邺传》，“邺为凉州刺史，以病免。元寿元年正月”朔，
上以皇后父孔乡侯傅晏为大司马卫将军，而帝舅
阳安侯丁明为大司马骠骑将军。临拜，日蚀，诏举方
正直言，扶阳侯韦育举邺方正。邺对曰：“臣闻禽息忧
国，碎首不恨；卞和献宝，刖足愿之。臣幸得奉直言之
诏，无二者之危，敢不极陈。臣闻阳尊阴卑，卑者随尊，
尊者兼卑，天之道也。是以男虽贱”，各为其家阳；女虽
贵，犹为其国阴。故礼明三从之义，虽有文母之德，必
系于子。《春秋》不书纪侯之母，阴义杀也。昔郑伯随姜
氏之欲，终有叔段篡国之祸；周襄王内迫惠后之难，
而遭居郑之危。汉兴，吕太后权私亲属，又以外孙为
孝惠后。是时继嗣不明，凡事多晻，昼昏冬雷之变，不
可胜载。窃见陛下行不偏之政，每事约俭，非礼不动，
诚欲正身与天下更始也。然嘉瑞未应，而日蚀地震，
民讹言行筹，传相惊恐。案《春秋灾异》，以指象为言语，
故在于得一类而达之也。日蚀，明阳为阴所临，坤卦
乘离，《明夷》之象也。坤以法地，为土为母，以安静为德震不阴之效也。占象甚明，臣敢不直言其事。昔曾子
问从令之义，孔子曰：“是何言欤善。”闵子骞守礼不苟
从亲，所行无非理者，故无可闲也。前大司马、新都侯
莽，退伏第家，以诏策决，复遣就国。高昌侯宏，去蕃自
绝，犹受封土。制书侍中、驸马都尉迁，不忠巧佞，免归
故郡，闲未旬月，则有诏还。大臣奏正其罚，卒不得遣，
而反兼官奉使，显宠过故。及阳信候业，皆缘私君国，
非公义所止。诸外家昆弟，无贤不肖，并侍帷幄，布在
列位，或典兵卫，或将军屯，宠意并于一家，积贵之势，
世所希见所希闻也。至乃并置大司马将军之官，皇
甫虽盛，三桓虽隆，鲁为作三军，无以甚此。当拜之日
晻然日蚀不在前后，临事而发者，明陛下谦逊无专，
承指非一，所言辄听，所“欲辄随，有罪恶者不坐辜罚，
无功能者毕受官爵。流渐积猥，正尢在是，欲令昭昭
以觉圣朝。愿陛下加致精诚，思承始初，事稽诸古，以
厌下心，则黎庶群生，无不说喜。上帝百神，收还威怒，
祯祥福禄，何嫌不报！”　按《孔光传》，光上丞相博山侯
印绶，罢归。会元寿元年正月朔，日有蚀之。后十馀日，
傅太后崩。是月，征光诣公车，问日蚀事。光对曰：“‘‘臣闻
日者，众阳之宗，人君之表，至尊之象。君德衰微，阴道
盛彊，侵蔽阳明，则日蚀应之。《书》曰：‘羞用五事，建用皇
极’。如貌、言、视、听、思失，大中之道，不立，则咎征荐臻，六
极屡降，皇之不极，是为大中不立’。其传曰‘时则有日
月乱行，谓脁侧，慝甚则薄蚀’是也’。又曰：‘六沴之’”作，岁
之朝曰三朝，其应至重。迺正月辛丑朔，日有蚀之，变
见三朝之会，上天聪明，苟无其事，变不虚生。《书》曰：“惟
先假王，正厥事。”言异变之来起，事有不正也。臣闻师
曰：天右与王者，故灾异数见以谴告之，欲其改更。若
不畏惧有以塞除，而轻忽简诬，则凶罚加焉，其至可
必。《诗》曰：“敬之敬之，天惟显思，命不易哉！”又曰“畏天之
威，于时保之。”皆谓不惧者凶，惧之则吉也。陛下圣德
聪明，兢兢业业，承顺天戒，敬畏变异，勤心虚己，延见
群臣，思求其故。然后敕躬自约，总正万事，放远谗说
之党，援纳断断之介，退去贪残之徒，进用贤良之吏，
平刑罚，薄赋敛，恩泽加于百姓，诚为政之大本，应变
之至务也，天下幸甚。《书》曰：“天既付命，正厥德”，言正德
以顺天也。又曰：“天棐谌辞”，言有诚道，天辅之也。明承
顺天道，在于崇德博施，加精致诚，孳孳而已。俗之祈
禳小数，终无益于应天塞异，销祸兴福，较然甚明，无
可疑惑。书奏，上说，赐光束帛，拜为光禄大夫，秩中二
千石，给事中，位次丞相。诏光举可尚书令者封上。
按《鲍宣传》：正月朔日蚀，上乃征孔光，免孙宠、息夫躬，
罢侍中诸曹黄门郎数十人。宣复上书言：“陛下父事
天，母事地，子养黎民。即位已来，父亏明，母震动，子讹
言，相惊恐。今日蚀于三始，诚可畏惧。小民正月朔日，
尚恐毁败器物，何况于日亏乎？陛下深内自责，避正
殿，举直言，求过失，罢退外亲及旁仄素”餐之人。征拜
孔光为光禄大夫。发觉孙宠、息夫躬过恶，免官，遣就
国。庶众歙然，莫不说喜，天人同心，人心说则天意解
矣。乃二月丙戌，白虹虷日，连阴不雨。此天有忧结未
解，民有怨望未塞者也。侍中、驸马都尉董贤，本无葭
莩之亲，但以令色谀言自进，赏赐亡度，竭尽府藏，并
合三第，尚以为小，复坏“暴室。贤父子坐使天子。使者
将作治第，行夜，吏卒皆得赏赐。上冢有会，辄太官为
供。海内贡献，当养一君，今反尽之贤家，岂天意与民
意邪！天不可久负，厚之如此，反所以害之也。诚欲哀
贤，宜为谢过天地，解仇海内，免遣就国，收乘舆器物，
还之县官。如此，可以父子终其性命。不者，海内之所
仇，未有得久安者也。孙宠息夫躬，不宜居国，可皆免
以视天下。复征何武、师丹、彭宣、傅喜，旷然使民易视，
以应天心，建立大政，以兴太平之端。高门去省户数
十步，求见出入，二年未省，欲使海濒仄陋，自通远矣。
愿赐数刻之间，极竭毣毣之思，退入三泉，死亡所恨！”
上感大异，纳宣言，征何武、彭宣，旬月皆复为《三公》，拜
宣为司隶。

元寿二年四月壬辰晦，日有蚀之。

按《汉书哀帝本纪》云云。　按《五行志》同。

### 平帝元始元年五月丁巳朔日有蚀之

按《汉书。平帝本纪》。“大赦天下。公卿将军、中二千石举
敦厚能直言者一人。”　按《五行志》。在东井。

元始二年九月戊申晦，日有蚀之。

按《汉书平帝本纪》云云。　按《五行志》。蚀既。

又按《志》，“凡汉著纪十二世，二百一十二年，日蚀五十
三，朔十四，晦三十六，先晦一日三。”

### 王莽天凤元年三月壬申晦日有蚀之

按《莽传》，大赦天下，策大司马逯并曰：“日蚀无光，干戈
不戢，其上大司马印韨，就侯氏朝位。太傅平晏勿领
尚书事，省侍中诸曹兼官者。”按《五行志》不载。

天凤三年七月戊子晦，日有蚀之。

按《莽传》：“大赦天下，复令公卿大夫诸侯二千石举四
行各一人。大司马陈茂以日蚀免

### 地皇元年二月壬申日正黑

按《莽传》，“二月壬申，日正黑。莽恶之，下书曰：‘迺者日中
见昧阴薄阳，黑气为变，百姓莫不惊怪兆域。大将军
王匡遣吏考问上变事者，欲蔽上之明，是以适见于
天，以正于理，塞大异焉。